জানা গেছে,উপজেলার গুলিশাখালী ইউনিয়নের কলাগাছিয়া গ্রামের বন্যা নিয়ন্ত্রণ বাঁধ সংলগ্ন স্থানে কবির পঞ্চায়েত ৭ বছর পূর্বে মা ব্রিকস নামের একটি ঝিকঝাক ইটভাটা নির্মাণ করে।পায়রা নদীর মোহনা গুলিশাখালী নদী সংলগ্ন পানি উন্নয়ন বোর্ডের ৪৩/২এফ পোল্ডারের বন্যা নিয়ন্ত্রনের বাঁধের কান্ট্রি সাইডের মাটি কেটে ইটভাটিতে নিয়ে যাচ্ছে।বাঁধ কাটায় সামুদ্রিক জলোচ্ছাসে গুলিশাখালী ইউনিয়নের ১০ গ্রামের ১৫ হাজার মানুষ ঝুঁকিতে রয়েছে বলে স্থানীয়রা জানান।স্থানীয়রা অভিযোগ করেন,বাঁধের কান্ট্রি সাইড কাটায় বন্যা নিয়ন্ত্রণ বাঁধ নড়বড়ে হয়ে যাচ্ছে। প্রাকৃতিক জলোচ্ছাস হলে বাঁধ ভেঙ্গে গুলিশাখালী ইউনিয়নের কলাগাছিয়া, হরিদ্রবাড়িয়া,ফকিরখালী,কালীবাড়ী,উত্তর গোজখালী ও দক্ষিণ গোজখালী গ্রামসহ ১০ টি গ্রাম পানিতে তলিয়ে যাবে বলে আশঙ্কা এলাকাবাসীর।